EkBass/fiwiki-20250220-pages-articles huggingface dataset:
Robert Baratheon

Robert I Baratheon on fantasiakirjailija George R. R. Martinin luoma kuvitteellinen hahmo, joka esiintyy kirjasarjassa Tulen ja jään laulu ja siihen pohjautuvassa televisiosarjassa Game of Thrones. == Tausta == Robert on yksi kirjasarjan ensimmäisen osan, Valtaistuinpelin, päähenkilöistä. Hän on ollut Westerosin Seitsemän kuningaskunnan kuningas siitä saakka, kun hän anasti kruunun ”Hulluksi kuninkaaksi” kutsutulta Aerys II Targaryeniltä 15 vuotta ennen kirjasarjan tapahtumien alkua. Vallanvaihdos syntyi lähes vuoden kestäneessä sodassa, jota kutsutaan Robertin kapinaksi. Kapinan aikana saivat surmansa niin kuningas Aerys kuin tämän perijä Rhaegar Targaryen, jonka Robert surmasi sotavasarallaan, ja Aerysin lapset Viserys ja Daenerys Targaryen joutuivat maanpakoon. Robert antoi nuoremman veljensä Stannisin hallittavaksi Targaryenien suvun entisen kotipaikan Lohikäärmekiven ja perheen kuopukselle Renlylle heidän oman sukunsa kotipaikan Myrskynpään. Robertia kuvaillaan hyväksi soturiksi mutta huonoksi kuninkaaksi, ja häntä sanotaan kiinnostavan hallitsemista enemmän esimerkiksi metsästysretket. == Rooli kirjasarjassa == Robert Baratheon on keskiössä kirjasarjan ensimmäisessä pääjuonessa, jossa hän matkustaa Pohjoisen kuningaskunnassa sijaitsevaan Talvivaaran linnaan tapaamaan vanhaa ystäväänsä Eddard Starkia pyytääkseen tätä lähimmäksi neuvonantajakseen Kuninkaan Kouraksi sen jälkeen, kun edeltävä Koura Jon Arryn on salaperäisesti kuollut. Eddard suostuu ja muuttaa tyttäriensä kanssa Robertin hoviin pääkaupunki Kuninkaansatamaan. Pian Robert kuitenkin kuolee metsästysretkellä, ja perimyskiista käynnistää sarjalle tunnusomaisen ”valtaistuinpelin”. Valtataistelun keskiössä on viiden kuninkaan sota, jossa kuninkuudesta kamppailevat Robertin poika Joffrey sekä veljet Stannis ja Renly, samalla kun Pohjoisen ja Rautasaarten kuningaskunnat osoittavat irtautumishalunsa kruunun alaisuudesta. == Televisiosarjassa == Game of Thrones -televisiosarjassa Robert Baratheonin rooliin valittiin brittiläinen Mark Addy, joka oli aiemmin tunnettu pääasiassa komediarooleista. Sarjassa toista hahmoa, lordi Varysta esittävä Conleth Hill on kertonut hakeneensa alun perin Robertin rooliin. == Lähteet == == Aiheesta muualla == * Robert Baratheon Tulen ja jään laulu -wikissä * Robert Baratheon Westeros-wikissä Luokka:Tulen ja jään laulu -kirjasarjan henkilöhahmot Luokka:Televisiohahmot Luokka:Kuvitteelliset kuninkaalliset
Estadio Municipal de Ipurua

Estadio Municipal de Ipurua on jalkapallostadion, joka sijaitsee Eibarin kaupungissa Espanjan Baskimaassa. Stadion otettiin käyttöön vuonna 1947 ja sen nykyinen yleisökapasiteetti on 6 000\. Se toimii paikallisen jalkapalloseura SD Eibarin kotikenttänä. Kaudeksi 2014–2015 edustusjoukkueen noustua pelaamaan ensimmäistä kertaa seuran historiassa maan korkeimmalle sarjastasolle Primera Divisióniin, stadionin kapasiteettia laajenettiin 6 000 pohjoispäätyyn rakennetuilla lisäkatsomonosilla.El ayuntamiento de Eibar da luz verde a la ampliación de Ipurua Marca. Viitattu 23.11.2014. == Lähteet == Ipurua Luokka:Gipuzkoa
Abitti

Abitti (vuoteen 2019 asti DigabiOS) on Suomessa sähköisissä ylioppilaskirjoituksissa käytettävä käyttöjärjestelmä. Sitä hoitaa ja päivittää YTL. Abitti pohjautuu Linux-käyttöjärjestelmän Debian GNU/Linux-jakelupakettiin. Abitin tarkoituksena on osaltaan taata kokelaiden tasavertaisuus ylioppilaskokeessa tarjoamalla kaikille kokelaille samanlainen tietotekninen ympäristö. Tietoturvan takaamiseksi Abitti ei salli ympäristöön sisältymättömien ohjelmien asentamista. Järjestelmä otettiin käyttöön vuonna 2016, jolloin alkoi vaiheittainen siirtymä kohti digitaalista tutkintoa. Ennen vuotta 2019 Abitin nimi oli DigabiOS ja Abitti oli vain nimitys muiden kuin ylioppilaskokeiden suorittamiseen tarkoitetulle omalle järjestelmäversiolle. Koetilanteessa osallistujien koneiden omat käyttöjärjestelmät ohitetaan käynnistämällä koneet Abittiin USB-muistilta. Abitti-järjestelmästä ei pääse käsiksi tietokoneella eikä USB-muistilla oleviin tietoihin, joten järjestelmä yrittää estää lunttaamisen kokeissa tällä tavalla. Abitin kokeet laadittiin alun perin MEB (Matriculation Examination Board) -tiedostomuodossa. Vuonna 2023 Abitti lopetti MEB-tiedostomuodon tukemisen ja vaihtoi sen MEX-muotoon, joka on helppokäyttöisempi. MEX-kokeet laaditaan Bertta-alustalla. Abitista on tulossa uusi versio, Abitti 2, joka tulee aluksi lukioiden omaan käyttöön vuonna 2025. == Kevään 2021 tietoturvahaavoittuvuus == Toukokuussa 2021 julkaistiin tieto Abitissa olleista tietoturvahaavoittuvuuksista, jotka kolme lukioikäistä valkohattuhakkeria olivat löytäneet. Ilmoitus haavoittuvuudesta tehtiin Ylioppilaslautakunnalle kesken ylioppilaskirjoitusten, mutta haavoittuvuuksien korjaaminen aloitettiin välittömästi. Koepalvelinten päivittämistä hankaloitti se, etteivät ne olleet YTL:n hallussa vaan pääasiassa koulujen tai jopa yksittäisten opettajien omia tietokoneita. Haavoittuvuuksien avulla olisi ollut mahdollista muun muassa: * suorittaa komentoja koepalvelimella pääkäyttäjän oikeuksilla * saada haltuunsa kaikkien kokeeseen osallistujien nimet ja henkilötunnukset * nähdä ja muokata koevastauksia * suorittaa komentoja kokeen osallistujien tietokoneilla pääkäyttäjien oikeuksilla Abitin automaattisen päivitystoiminnon avulla * pyyhkiä kokelaan tietokoneen oma käyttöjärjestelmä tai asentaa tietokoneelle pysyviä haittaohjelmia Koska Abitti-kokeita voidaan järjestää myös langattomassa verkossa, hyökkääjän ei olisi tarvinnut olla itse koesalissa haavoittuvuutta hyödyntääkseen. ==Lähteet== *Mikä Abitti? | Abitti - Kohti digitaalista ylioppilaskoetta ===Viitteet=== Luokka:Ylioppilastutkinto Luokka:Käyttöjärjestelmät Luokka:Tietoturva
Mohembo

Mohembo voi viitata kahteen Botswanan kylään, jotka sijaitsevat Okavangojoen varrella: *Mohembo East *Mohembo West
Hakanokkaorneero

Hakanokkaorneero, aikaisemmalta nimeltään viirunokka (Ancistrops strigilatus) on orneeroiden heimoon kuuluva eteläamerikkalainen varpuslintulaji. == Levinneisyys == Hakanokkaorneeroa tavataan Boliviassa, Brasiliassa, Ecuadorissa, Kolumbiassa ja Perussa. Lajia on kuvattu yleiseksi, ja se on luokiteltu elinvoimaiseksi. == Lähteet == Luokka:Orneerot
Räikkäorneero

Räikkäorneero (Automolus subulatus) on orneeroiden heimoon kuuluva varpuslintulaji. ==Levinneisyys== Räikkäorneeroa tavataan laajalla alueella Boliviassa, Brasiliassa, Costa Ricassa, Ecuadorissa, Kolumbiassa, Nicaraguassa, Panamassa, Perussa ja Venezuelassa. Lajia on kuvattu harvinaiseksi. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Lehtiorneerot
Punapyrstöorneero

Punapyrstöorneero (Anabacerthia ruficaudata) on orneeroiden heimoon kuuluva varpuslintu. ==Levinneisyys== Punapyrstöorneeroa tavataan laajalla alueella Boliviassa, Brasiliassa, Kolumbiassa, Ranskan Guayanassa, Guayanassa, Perussa, Surinamessa ja Venezuelassa. Lajia on kuvattu harvinaiseksi, mutta sen kanta on vakaa. Se on luokiteltu elinvoimaiseksi. ==Lähteet== Luokka:Vuoriorneerot
Gustaf Unonius

Gustaf Elias Marius Unonius (25. elokuuta 1810 Helsinki – 14. lokakuuta 1902 Hacksta, Ruotsi) oli Suomessa syntynyt pappi, konsuli ja amerikansiirtolaisten olojen kuvaaja. Sivu 106. Unoniuksen vanhemmat olivat Israel Unonius ja Maria Juliana Gardberg. Helsingissä syntynyt Unonius muutti jo lapsena vanhempiensa mukana Ruotsiin Grisslehamniin, jossa hänen isänsä toimi postimestarina ja tullinhoitajana. Unonius opiskeli Karlbergin kadettikoulussa 1823−1830, mutta ei ryhtynyt upseeriksi, vaan kirjoittautui Uppsalan yliopistoon. Hänen Frans Mikael Franzénille omistamansa runo Gustaf eller den finske flytktningen (1829) on tuolta ajalta. Koleran vaivatessa Ruotsia 1834 Unonius opiskeli hetken lääketiedettä, kunnes päätti muuttaa Yhdysvaltoihin 1841. Siellä hän teki elämäntyönsä siirtolaispappina, opiskeltuaan 1843−1845 episkopaalisen kirkon papiksi. Chicagossa asuessaan 1856−1858 Unonius toimi Ruotsin ja Norjan konsulina. Ruotsiin 1858 palattuaan hän pyrki evankelis-luterilaisen kirkon papiksi, mutta ei tullut hyväksytyksi. 1861 alkaen hän jatkoi isänsä ammatissa Grisslehamnin tullipäällikkönä. Hänen siellä kirjoittamaansa muistelmateosta Minne från en sjuttonårig vistelse i nordvestra Amerika pidetään yhtenä parhaista Amerikan siirtolaisolojen kuvauksista. Teos ilmestyi kahdessa osassa vuosina 1861 ja 1862 ja se käännettiin myös englanniksi. Unoniuksen puoliso oli Charlotta Margareta Öhrströmer. ==Lähteet== ==Aiheesta muualla== * Minne från en sjuttonårig vistelse i nordvestra Amerika, 1. osa (ruots.) (Viitattu 23.11.2014) * Minne från en sjuttonårig vistelse i nordvestra Amerika, 2. osa (ruots.) (Viitattu 23.11.2014) * Gustaf Elias Unonius 1810-1902 First graduate of Nashotah House Project Canterbury Luokka:Yhdysvaltalaiset papit Luokka:Ruotsalaiset virkamiehet Luokka:Ruotsalaiset kirjailijat Luokka:Yhdysvaltain episkopaalinen kirkko Luokka:Vuonna 1810 syntyneet Luokka:Vuonna 1902 kuolleet
Nässjö IF

Nässjö IF on urheiluseura Nässjöstä, Ruotsin Smoolannista. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa. ==Historia== Seura perustettiin vuonna 1899, jolloin ohjelmaan otettiin niin jalkapallo kuin jääpallo. Nässjö IF on pelannut korkeimmalla sarjatasolla kaikkiaan 56 sarjakautta, joista viimeisimmän silloisessa ylimmässä sarjassa eli Allsvenskanissa kauden 2002-03. Mestaruuksia jääpallossa on tullut seuralle yksi eli vuonna 1949. Kotiareenana Nässjö IF:llä oli kevääseen 2011 asti Skogsvallen, joka sai tekojään 1960-luvulla. Tunnettuja Skogsvallenin ajan Nässjö IF:n jääpalloilijoita ovat olleet maajoukkuemiehet Jan "Habo" Johansson, Nils "Nicke" Bergström, Arnold "Sladden" Bergström, Ola Fredriksson ja Daniel Andersson. Heistä Jan "Habo" Johansson on pelannut eniten seuran pääsarjaotteluja eli 186 ottelua ja 143 maalia.https://www.svenskalag.se/nassjoif/sida/67703/historik Nässjö IF sidor Seuran peliolosuhteet muuttuivat merkittävästi syksyllä 2012, sillä silloin otettiin käyttöön uusi jääpalloareena, Stinsen Areena. ==Saavutukset== Saavutuksia Ruotsin pääsarjassa * 1 mestaruus: 1949. * 2 hopeaa: 1939, 1953. ==Lähteet== ==Aiheesta muualla== * Joukkueen virallinen sivu Luokka:Ruotsalaiset jääpalloseurat Luokka:Vuonna 1899 perustetut urheiluseurat Luokka:Nässjön kunta
Pohjakulkeuma

Pohjakulkeumalla tarkoitetaan vesistössä pohjaa pitkin kulkeutuvaa kiintoainetta. Pohjakulkeuma voidaan jakaa vielä erikseen vierimällä tai hyppäyksin tapahtumiin aineiden liikkeisiin.Mustonen, s. 227. Pohjakulkeuman mittaaminen on vaikeampaa kuin suspendoituneen aineen mittaaminen. Tulosten epävarmuutta lisää usein pohjakulkeutuman jaksoittainen vaihtelu.Mustonen, s. 236–237. == Lähteet == * === Viitteet === == Aiheesta muualla == *Pohjakulkeuman laskukaavoja Luokka:Sedimentologia
Suspensiokulkeuma

Suspensiokulkeuma tarkoitetaan vesistössä suspensoituneena kulkeutuvaa kiintoainetta.Mustonen, s. 227. Hitaasti liikkuvissa virroissa vain raekooltaan hyvin pienet partikkelit, kuten savi, voivat kulkeutua suspensoituneena. Mitä suurempi on virtausnopeus, sitä suurempia partikkeleita kulkeutuu. Suspension mukana kuitenkin kulkeutuu hyvin harvoin hiekkaa suurempaa ainesta.Holden, s. 331. Suspensiokulkeumaa mitattaessa on otettava huomioon kiintoaineen konsentraation ja virtausnopeuksen vaihtelu.Mustonen, s. 228. == Lähteet == * * === Viitteet === Luokka:Sedimentologia
Pirjo von Hertzen

Pirjo Irene von Hertzen (s. 6. joulukuuta 1948 Joensuu) on suomalainen ekonomi, joka toimi 1970–1980-luvulla rakennusvientiyhtiö Finn-Stroin tiedotuspäällikkönä ja 1990–2000-luvulla mainostoimisto Incogniton perustajana, toimitusjohtajana ja hallituksen puheenjohtajana. Nykyisin hän on liikkeenjohdon konsulttitoimisto Advisors von Hertzen Oy:n toimitusjohtaja ja toimii yrityksessä konsulttina yhdessä miehensä Markku von Hertzenin ja lankonsa Heikki S. von Hertzenin kanssa.Yhtiö. Advisors von Hertzen Oy. Viitattu 23.11.2014. Von Hertzen valmistui ekonomiksi Helsingin kauppakorkeakoulusta 1971 ja toimi vuodesta 1972 vuoteen 1986 erityisesti Neuvostoliittoon suuntautuneen rakennusvientiyhtiö Finn-Stroin tiedotuspäällikkönä. Vuosina 1986–1988 hän toimi paperinviejien myyntiyhdistys Finnpapin tiedotuspäällikkönä ja 1988–1990 mainostoimisto Finnad Batesin toimitusjohtajana. Vuonna 1990 Pirjo von Hertzen perusti mainostoimisto Incognito Oy:n yhdessä Pekka Päivisen ja Keijo Vuorisen kanssa. Myöhemmin yhtiöön tulivat osakkaiksi myös Timo Muhonen ja Esa Ojala. Vuonna 2009 yritys myytiin Zeeland-konsernille.Typpö, Annamari: Zeeland osti Incogniton. Taloussanomat 9.1.2008. Viitattu 23.11.2014. ==Teoksia== * Hertzen, Pirjo von: Brändi yritysmarkkinoinnissa. Talentum 2006. ISBN 952-14-1031-0. * Hertzen, Pirjo von – Melgin, Elina – Åberg, Leif: Vuosisata suhdetoimintaa – Yhteisöviestinnän historia Suomessa. Otava 2012. ISBN 978-951-1-26547-4. * Hertzen, Pirjo von – Hertzen Markku von: Mentäiskö oopperaan! Tammi 2012. ISBN 978-951-31-6530-7. * Hertzen, Pirjo von: Ragni Rissanen: Elämä lautasella. Siltala 2014. ISBN 978-952-234-221-8. ==Lähteet== Luokka:Suomalaiset tietokirjailijat Luokka:Suomalaiset yritysjohtajat Luokka:Vuonna 1948 syntyneet Luokka:Elävät henkilöt
Esko Pietarinpoika Uttermark

Esko Pietarinpoika Uttermark (Eskil Utmark, mainitaan 1588–1629) oli suomalainen talonpoika, joka oli nuijasodan aikana yksi nuijamiesten johtajista Savossa. Uttermark syntyi Suonenjoella. Pohjoismaisessa sodassa 1570–1595 hän palveli Axel Kurckin lipustossa lähettinä ja 1596 hänet on merkitty kotitalonsa isännäksi Suonenjoella. Nuijasota saavutti Savon seuraavana vuonna, kun Pohjois-Savon talonpojat lähtivät marssimaan kohti käskynhaltija Gödik Fincken johtamaa Olavinlinnaa. Uttermarkin, pielavetisen Tahvo Niskasen ja vehmersalmelaisen Olli Möykkysen johtamat yli 400 miestä hiihtivät 10. tammikuuta 1597 Pieksämäeltä Joroisiin ja edelleen Rantasalmelle. Siellä odoteltiin lisäjoukkoja Mikkelistä, lähetettiin Finckelle vaatimus antautumisesta ja poltettiin useita seudun ratsutiloja. Käkisalmen linnan päällikkö Arvid Henrikinpoika Tavast lähetti Fincken avuksi lisävoimia, jotka hyökkäsivät nuijamiesten kimppuun sekä Juvan Härkälässä että Rantasalmen Putkilahdessa, surmaten 67 ja 45 kapinallista. Uttermark, jota pidetään Savon huomattavimpana nuijapäällikkönä, pääsi pakoon Joroisten suuntaan, jonka Pajalassa (Pasalassa) 16. tammikuuta käydyssä taistelussa kaatui vielä 16 nuijamiestä. Pääjoukko pääsi kuitenkin karkuun ja myös Uttermark säilytti henkensä. Vuonna 1600 Uttermark mainitaan pientilallisena, 1603 hän sai Kaarle-herttualta vapauskirjeen kahden veromarkan tilaan ja vuodesta 1617 vuoteen 1623 hänellä oli 5,5 veromarkan maaomaisuus. Vielä lähes 60-vuotiaana vuodesta 1623 vuoteen 1629 Uttermark mainitaan Erik Jooninpojan komppanian lippumiehenä. == Lähteet == ==Aiheesta muualla== * Pia Puntanen, Taru Särkkä: Nuijasota Savossa (Viitattu 23.11.2014) Luokka:Suomalaiset kapinajohtajat Luokka:Nuijasodan henkilöt Luokka:1500-luvulla syntyneet Luokka:1600-luvulla kuolleet
IFK Rättvik Bandy

IFK Rättvik Bandy on vuonna 1906 perustetun Keski-Ruotsin Taalainmaan IFK Rättvikistä eriytynyt jääpalloseura. ==Historia== IFK Rättvikin jääpallojoukkue nousi jo 1920-luvulla Ruotsin jääpalloeliittiin. Seura pääsi finaaliin keväällä 1938, mutta koki tappion. Seura on pelannut Ruotsin jääpallon pääsarjassa kaikkiaan 17 kautta. Seura on vuosien saatossa kasvattanut kaikkiaan 27 Ruotsin jääpalloilun maajoukkuemiestä. Tunnetuimpia heistä ovat Einar Tätting, Stor Sätra, Kjell Dahls ja Dan Hjelm. IFK Rättvikin viime vuosien panostukset jääpalloon ovat olleet merkittävät. Seura sai syksystä 2009 alkaen käyttöönsä jääpallohallin. Keväällä 2023 IFK Rättvik voitti Allsvenskanin ja nousi takaisin Elitserieniin.https://www.rattvik.se/nyheter/nyheter/2023-02-13-ifk-rattviks- herrar-ar-tillbaka-i-elitserien-och-damerna-vinner-allsvenskan.html Visiitti Elitserienissä jäi yhden kauden mittaiseksi. Keväällä 2024 seura tippui takaisin Allsvenskaniin. ==Saavutukset== Saavutuksia Ruotsin pääsarjassa * 1 hopeaa: 1938. == Lähteet == ==Aiheesta muualla== * Joukkueen virallinen sivusto Luokka:Ruotsalaiset jääpalloseurat Luokka:Rättvikin kunta Luokka:Vuonna 1906 perustetut urheiluseurat
Pompeijin viimeiset päivät

Pompeijin viimeiset päivät tai Pompejin viimeiset päivät voi tarkoittaa ainakin seuraavia: *Pompeijin viimeiset päivät (The Last Days of Pompeii), Edward Bulwer-Lyttonin romaani vuodelta 1834 * Pompeijin viimeiset päivät, vuonna 1908 valmistunut italialainen elokuva *Pompeijin viimeiset päivät ja häviö, vuonna 1913 valmistunut italialainen elokuva *Pompejin viimeiset päivät (Gli ultimi giorni di Pompei), vuonna 1926 valmistunut italialainen elokuva *Pompeijin viimeiset päivät (The Last Days of Pompeii), vuonna 1935 valmistunut yhdysvaltalainen elokuva *Pompejin viimeiset päivät (Gli ultimi giorni di Pompei), vuonna 1950 valmistunut ranskalais-italialainen elokuva *Pompeijin viimeiset päivät (Gli ultimi giorni di Pompei), vuonna 1959 valmistunut italialainen elokuva Pompeijin viimeinen päivä tai Pompejin viimeinen päivä *Pompejin viimeinen päivä (L'ultimo giorno di Pompei), Giovanni Pacinin ooppera vuodelta 1825 *Pompejin viimeinen päivä, Karl Brjullovin maalaus vuodelta 1833
Himo

Himo tarkoittaa voimakasta halua. Sanaa käytetään varsinkin seksuaalisista haluista. Himo on yksi seitsemästä kuolemansynnistä. ==Lähteet== == Aiheesta muualla == Luokka:Tunteet Luokka:Seulonnan keskeiset artikkelit
Lucky Them

Lucky Them on vuonna 2013 ensi-iltansa saanut Megan Griffithsin ohjaama yhdysvaltalainen draamakomediaelokuva, jonka pääosissa ovat Toni Collette ja Thomas Haden Church. Lucky Them kertoo musiikkijournalistista, joka saa tehtäväkseen jäljittää erään rockmuusikon, joka sattuu olemaan hänen entinen miesystävänsä. Lucky Them kuvattiin Seattlessa ja North Bendissä, Washingtonissa. Elokuva esitettiin ensi kerran Kanadan Toronton elokuvajuhlilla 6. syyskuuta 2013, minkä jälkeen elokuva esitettiin ensi kerran kotimaassaan Yhdysvalloissa Tribecan elokuvajuhlilla 21. huhtikuuta 2014. Elokuva kiersi elokuvajuhlia, kunnes sai teatteriensi-iltansa New Yorkissa 30. toukokuuta 2014. Lucky Themiä esitettiin laajimmillaan yhdeksässä elokuvateatterissa yhdeksän viikon ajan. Lipputuloja elokuva keräsi 48 995 dollaria. Lucky Them sai elokuvakriitikoilta myönteisen vastaanoton. Rotten Tomatoes -sivuston mukaan kriitikoiden arvosteluista 76 prosenttia on myönteistä perustuen 29 arvosteluun. Metacriticin keräämä arvostelupisteiden keskiarvo on 65 pistettä sadasta mahdollisesta. Lucky Them julkaistiin DVD:nä 30. syyskuuta 2014. ==Näyttelijät== ==Lähteet== ==Aiheesta muualla== * * * Lucky Them Rotten Tomatoes -sivustolla * Lucky Them Metacriticissä * Lucky Them Box Office Mojossa Luokka:Vuoden 2013 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset road moviet
Surte BK

Surte BK on alun perin vuonna 1963 perustettu Länsi-Götanmaan Alen kunnan jääpalloseura. Sen jälkeen seura on konkurssien seurauksena vaihtanut nimeä useampaan otteeseen. ==Historia== Seura perustettiin alun perin Surte Skridskoklubbin ja naapuriseuran Bohusin fuusiona nimellä Surte SK. Molemmat seurat pelasivat silloin Ruotsin 2. Divisioonassa. Seura vaihtoi nimensä Ale- Surte SK:ksi vuonna 1979. Tähän aikaan eli 1970-luvulla ja 1980-luvun alkupuoliskolla seura oli Ruotsin jääpallon huipulla. Sen mahdollisti paikkakunnalle vuonna 1974 saatu tekojää Jennylundin alueelle. Seura saavutti semifinaalipaikan vuoden 1981 Ruotsin pääsarjassa. Tämä on ollut seuran korkein saavutus. Viimeisen kerran Ale-Surte SK oli Ruotsin jääpallon pääsarjassa, silloisessa Allsvenskanissa, kaudella 1992–93. Seura meni konkurssiin vuonna 1998. Sen jälkeen seuran nimeksi otettiin Ale-Surte BK. Seuran jääpalloilun kannalta keskeiseksi mahdolliseksi menestystekijäksi nousi uusi jääpallohalli eli Ale Areena, joka saatiin kolmantena ruotsalaisen jääpallon areenana käyttöön syksyllä 2007. Seura ja Alen seutukunta panostikin jääpalloon ja nousi tavoittelemaan Ruotsin pääsarja Elitserienin paikkaa. Ale- Surte BK pääsikin keväällä 2011 Elitserienin karsintoihin, mutta ei menestynyt karsinnoissa. Seurauksena oli uusi konkurssi keväällä 2011., Seura joutui aloittamaan sen jälkeen Divisioona 2:n tasolta nimellä Surte BK. Kaudella 2013–14 seura palasi Ruotsin jääpallon toiseksi korkeimmalle sarjatasolle eli Allsvenskanin Etelälohkoon. == Lähteet == ==Aiheesta muualla== * Joukkueen virallinen sivu * Surten jääpallohistoriikki Luokka:Ruotsalaiset jääpalloseurat Luokka:Alen kunta Luokka:Vuonna 1963 perustetut urheiluseurat
Liuskesiipiorneero

Liuskesiipiorneero (Philydor fuscipenne) on latvusorneeroiden sukuun kuuluva varpuslintulaji. ==Levinneisyys== Liuskesiipiorneeroa tavataan Ecuadorissa, Kolumbiassa ja Panamassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Latvusorneerot
Finlands Svenska Skolungdomsförbund (FSS)

Finlands Svenska Skolungdomsförbund FSS rf on suomenruotsalaisia koululaisia edustava koululaisyhdistys. Se on perustettu 4. tammikuuta 1921. Järjestön jäsenmääräksi arvioidaan noin 2000. == Tarkoitus ja toiminta == Finlands Svenska Skolungdomsförbundin tarkoituksena on * toimia ruotsinkielisten oppilaiden ja opiskelijoiden etujärjestönä ja siten edistää näiden etuja, oikeuksia ja asemaa kouluissa ja yhteiskunnassa * tukea oppilas-ja opiskelijakuntatoimintaa ja kannustaa oppilaita ja opiskelijoita ottamaan kantaa yhteiskunnallisiin kysymyksiin * kehittää yhteyksiä ja luoda yhteenkuuluvuutta oppilaiden ja opiskelijoiden kesken Suomessa ja ulkomailla * edistää kestävää kehitystä kouluissa ja yhteiskunnassa Tarkoituksensa edistämiseksi järjestö antaa kannanottoja ja lausuntoja, kirjoittaa mielipidekirjoituksia ja osallistuu muuten yhteiskunnalliseen keskusteluun radiossa, televisiossa ja lehdissä. FSS järjestää myös erilaisia tapahtumia, joista suurimpia on vuosittain syksyllä järjestettävä Kulturkarnevalen, jossa osallistujat osallistuvat erilaisiin työpajoihin, jotka liittyvät esimerkiksi musiikkiin, draamaan tai kuvataiteeseen. Järjestön ylin päättävä elin on keväisin järjestettävä vuosikokous, jota kutsutaan nimellä Elevriksdagen (lyh. ERIK, kääntyy suomeksi "oppilasvaltiopäivät"). Äänioikeutettuja kokouksessa ovat kaikki järjestön jäsenet. Kokouksessa päätetään poliittisesta ohjelmasta ja toimintasuunnitelmasta sekä valitaan järjestön hallitus. Hallitukseen kuuluu puheenjohtaja, kaksi varapuheenjohtajaa ja neljästä kahdeksaan jäsentä. Hallituksen puheenjohtajana on keväästä 2023 alkaen toiminut Cecilia Huhtala. Kansainvälisellä tasolla FSS edistää opiskelijoiden oikeuksia eurooppalaisen kattojärjestön OBESSU:n (Organising Bureau of European School Student Union) kautta, jonka jäsen FSS on. FSS on feministinen yhdistys. Järjestön toimisto sijaitsee Helsingissä, osoitteessa Kasarmikatu 1. Jäsenilleen FSS tarjoaa palveluja, kuten opiskelijajäsenilleen opiskelijakortin, joka oikeuttaa erilaisiin alennuksiin, sekä kaikille jäsenilleen vuosittain kalenterin ja järjestön lehden, Elevbladetin. == Talous == Opetus- ja kulttuuriministeriön yleisavustus nuorisojärjestöille: * 2018: 108 000 € * 2017: 103 000 € * 2016: 100 000 € * 2015: 83 200 € * 2014: 83 160 € * 2013: 84 000 € * 2012: 84 000 € == Lähteet == == Aiheesta muualla == *Finlands Svenska Skolungdomsförbundin nettisivu Luokka:Suomalaiset opiskelijajärjestöt‎ Luokka:Suomenruotsalaiset järjestöt
Oliiviorneero

Oliiviorneero (Philydor erythrocercum) on orneeroiden heimoon kuuluva varpuslintu. ==Levinneisyys== Oliiviorneeroa tavataan laajalla alueella Etelä- Amerikan pohjoisosissa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Latvusorneerot
Kastanjasiipiorneero

Kastanjasiipiorneero (Philydor erythropterum) on orneeroiden heimoon kuuluva varpuslintu. ==Levinneisyys== Kastanjasiipiorneeroa tavataan laajalla alueella Etelä-Amerikan pohjoisosissa. Sitä esiintyy Boliviassa, Brasiliassa, Ecuadorissa, Kolumbiassa, Perussa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Latvusorneerot
Okraorneero

Okraorneero (Anabacerthia lichtensteini) on orneeroiden heimoon kuuluva varpuslintu. ==Levinneisyys== Okraorneeroa tavataan Argentiinassa, Brasiliassa ja Paraguayssa. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Vuoriorneerot
Mustalakkiorneero

Mustalakkiorneero (Philydor atricapillus) on orneeroiden heimoon kuuluva varpuslintu. ==Levinneisyys== Mustalakkiorneeroa tavataan laajalla alueella Argentiinassa, Brasiliassa ja Paraguayssa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Latvusorneerot
Ruostetiaisorneero

Ruostetiaisorneero (Philydor rufum) on orneeroiden heimoon kuuluva varpuslintu. ==Levinneisyys== Ruostetiaisorneeroa tavataan laajalla alueella Argentiinassa, Boliviassa, Brasiliassa, Kolumbiassa, Costa Ricassa, Ecuadorissa, Panamassa, Paraguayssa, Perussa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Latvusorneerot
Sporobolus spicatus

Sporobolus spicatus on karisteheiniin kuuluva kasvilaji. Se on monivuotinen mätästävä kasvi. Se kasvaa rönsyissä. Korret ovat 10–70 senttimetriä pitkiä. Lehdet ovat piikkikärkisiä ja 2–30 senttimetriä pitkiä ja 1–4 senttimetriä leveitä. Kukinto on röyhy. Tähkylät ovat yksittäisiä, ja lisääntymiskykyiset tähkylät ovat perällisiä. S. spicatus kasvaa koko Afrikassa sekä Aasiassa Arabian niemimaalta Intiaan. Se on suolakkokasvi, ja sitä kasvaa erityisesti emäksisessä ja heikkaisessa maaperässä, usein suolaisten järvien rannalla. Harvemmin laji kasvaa avoimilla ruohokkomailla. == Lähteet == Luokka:Karisteheinät
Nokisiipiorneero

Nokisiipiorneero (Philydor pyrrhodes) on orneeroiden heimoon kuuluva varpuslintulaji. ==Levinneisyys== Nokisiipiorneeroa tavataan laajalla alueella Boliviassa, Brasiliassa, Ecuadorissa, Guyanassa, Kolumbiassa, Perussa, Ranskan Guayanassa, Surinamessa ja Venezuelassa. Lajia on kuvattu harvinaiseksi, mutta sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Latvusorneerot
Kastanjaorneero

Kastanjaorneero (Syndactyla dimidiata) on orneeroiden heimoon kuuluva varpuslintu. ==Levinneisyys== Kastanjaorneeroa tavataan Brasiliassa ja Paraguayssa. Lajia on kuvattu harvinaiseksi, mutta sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Pensasorneerot
Neurotripsicks

__NOTOC__ Neurotripsicks on Gorodin esikoisalbumi. Se julkaistiin alun perin lokakuussa 2004 yhtyeen edeltävän nimen Gorgasm alla. Albumista julkaistiin uuden Gorod-nimen alla 15. kesäkuuta 2005. == Kappaleet == # # # # # # # # # # === Vuoden 2005 uusintapainos === # * # == Kokoonpano == * Guillaume – laulu * Arnaud – kitara * Mat – kitara * Ben – bassokitara * Sandrine – rummut === Tuotanto === * Mathieu – grafiikka * Yohan Huhner – kansikuva, grafiikka == Arvostelut == * AllMusic: AllMusic review == Lähteet == == Aiheesta muualla == * * * Neurotripsicks discogs.com -sivustolla Luokka:Gorodin albumit Luokka:Vuoden 2004 esikoisalbumit
Valtionvero

Valtionvero on valtiolle tulon perusteella maksettava vero. Valtioveroon kuuluu valtiolle ansiotulosta sekä pääomatulosta suoritettava vero. Suomessa valtionvero koskee vain luonnollisia henkilöitä - yhteisöt maksavat yhteisöveroaSanasto, Vero.fi. == Katso myös == *Kunnallisvero *Kirkollisvero *Tulovero == Lähteet == Luokka:Tuloverotus Suomessa
Tikkurilan Teatteri- ja Sirkuskoulu

Tikkurilan teatteri- ja sirkuskoulu on Tikkurilan teatteri ry:n ylläpitämä yksityinen esitystaiteen koulu, joka antaa taiteen perusopetuslain mukaista opetusta teatteri- ja sirkustaiteessa. Opetus tapahtuu Vantaan kaupungin omistamissa tiloissa eri puolilla kaupunkia. Teatteri- ja sirkustaiteen opetuksessa on käytössä taiteen perusopetuksen laajan oppimäärän mukainen opetussuunnitelma. Teatteritaiteen opetukseen koululla on Opetusministeriön antama opetuksen järjestämislupa. Sirkusopetuksen puolella opetus tapahtuu Vantaan kaupungin kanssa tehdyn sopimuksen puitteissa. Teatteriopetus kuuluu valtion opetustuntiperusteisen osuuden piiriin. Lisäksi koulun toiminta rahoitetaan Vantaan kaupungin toiminta- ja kohdeavustuksin, lukukausimaksuin, valtion kurssiavustuksin sekä pääsylipputuloin. Opetuspaikkoina ovat muun muassa kulttuuritehdas Vernissa ja Lasten taidetalo Pessi Tikkurilassa, Dickursby skola Jokiniemessä sekä monitoimitalo Lumon Lumo-sali Korsossa. Oppilaita on teatteritaiteen viikoittaisessa perusopetuksessa 220. Sirkustaidetta opiskelee yhteensä 120 oppilasta. Vuosittain erillisille lyhytkursseille osallistuu noin 100 lasta ja nuorta. Kuva:Kulttuuri- ja monitoimitalo Vernissa - Tikkurila - Vantaa - m.jpg| Tikkurilan teatterilla on omia tiloja ja teatteriopetusta annetaan Vernissassa. Kuva:Dickursby skola3 - Jokiniemi - Vantaa - m.jpg| Sirkustaiteen opetetusta annetaan Dickursby skolan tiloissa. Kuva:Lumo - Monitoimitalo - Korso - Vantaa - m.jpg| Sekä teatteri- että sirkustaiteen opetusta annetaan Lumon monitoimitalon Lumo-salissa Korsossa. ==Lähteet== Luokka:Teatterikoulut Luokka:Tikkurila Luokka:Vantaan oppilaitokset
Tawleed

Tawleed on hevosrotu, joka kehitettiin Sudanissa Khartumin alueella. Tämä rotu luotiin risteyttämällä kotimaisia ja eksoottisia hevosia. Tawleedeja käytetään ratsastuksessa. Rodusta tiedetään hyvin vähän. Luokka:Hevosrodut
Lasten kotisairaanhoidon yksikkö

Lasten kotisairaanhoidon yksikkö on Helsingin ja Uudenmaan sairaanhoitopiirin alaisuuteen kuuluva, erityishoitoa tarvitsevia lapsia hoitava yksikkö. Se aloitti toimintansa keväällä 2012, ja sen toimisto sijaitsee Espoon Jorvissa. Helmikuuhun 2016 saakka yksikkö toimi pilottihankkeena, jossa mukana olivat Helsinki, Espoo ja Vantaa. Yksikön perustamisen takana oli halu tarjota lasten vanhemmille tukea ja lyhentää lasten sairaalahoidossa viettämää aikaa. Aiemmin lapsi saattoi olla sairaalahoidossa pitkäänkin. Yksikön toiminta laajeni vuoden 2013 alussa, kun kotihoitoa alettiin järjestää myös äkillisesti sairastuneille lapsille. Potilaat voivat olla jo valmiiksi sairaina olleita tai aiemmin terveitä lapsia ja nuoria. Lapset tulevat yksikköön lääkärin lähetteellä Lastenklinikan tai Jorvin päivystyksestä. Yksikkö ottaa hoitaakseen sellaisia lapsia, jotka eivät tarvitse varsinaista sairaalahoitoa, sillä hoitotyö tehdään lapsen kotona. Potilailla saattaa kuitenkin olla esimerkiksi trakeostomia eli henkitorviavanne. Potilaan hoidosta ja sen toteutuksesta vastaa yksikön oma lääkäri, kun taas hoitotyön suorittaa lapsen oma hoitotiimi. Tiimeissä työskentelee lähinnä lähihoitajia, joita on kussakin tiimissä hoitotarpeesta riippuen noin kahdesta viiteen. Ennen tiimin perustamista pidetään hoitopalaveri hoitajien, yksikön osastonhoitajan ja vanhempien kesken. Palaverissa määritellään ja sovitaan hoidon tarve sekä käytännön asiat. Yksiköllä on myös oma akuuttikotisairaanhoito. Akuuttikotisairaanhoidossa työskentelevät sairaanhoitajat, joiden toimipiste on Jorvissa. Sairaanhoitajat tekevät potilaskäyntejä sovitusti esimerkiksi tiimeissä. == Lähteet == * http://www.hus.fi/sairaanhoito/sairaalat/jorvin- sairaala/lapset-ja-nuoret/lasten-kotisairaanhoito/Sivut/default.aspx * http://portfolio-web.ess.fi/www/Husari/2014_No1/#/30/ * http://www.hus.fi/hus- tietoa/rakennushankkeet/uusi- lastensairaala/Documents/Uuden%20lastensairaalan%20tarveselvitysraportti.pdf Luokka:lääketiede
Henrik Paersch

Henrik Paersch (s. 21. maaliskuuta 1949 Helsinki) on suomalainen elokuvaaja. Hän on voittanut kuvauksestaan kahdesti Jussi-palkinnon, vuonna 1982 elokuvista Ajolähtö ja Ramses ja unet, ja vuonna 1984 elokuvasta Pessi ja Illusia. Hän on myös kuvannut Renny Harlinin ensimmäisen pitkän elokuvan Jäätävän poltteen. Henrik Paersch on ollut mukana kymmenien suomalaiselokuvien tuotannossa. Vuonna 1992 hän perusti elokuvakalustoa ja studiotilaa vuokraava Angel Films Oy:n, jolla on studio Helsingin Herttoniemessä. Vuoden 2011 alussa Angel Films Oy yhdistyi Devil Rentals Oy:n ja ruotsalaisen Dagsljus Ab:n kanssa.Yritys , Angel Films Oy. Viitattu 23.11.2014. Vuonna 2004 Paersch perusti hydrokoptereita ja muita kelirikkokulkuneuvoja suunnittelevan ja markkinoivan Arctic Airboat Oy:n, ja on vuodesta 2011 asti toiminut yrityksen pääsuunnittelijana.History of Arctic Airboats , Arctic Airboat Oy. Viitattu 23.11.2014.Nimitykset: Henrik Paersch, Arctic Airboat Oy, Taloussanomat 6.1.2011. Viitattu 23.11.2014. Paersch on koulutukseltaan taiteen kandidaatti. Hän on toiminut Suomen Elokuvaajien Yhdistyksen puheenjohtajana. ==Lähteet== ==Aiheesta muualla== * Luokka:Suomalaiset elokuvaajat Luokka:Jussi-palkinnon saajat Luokka:Vuonna 1949 syntyneet Luokka:Elävät henkilöt
Välitön vero

Välitön vero on vero, joka tulee suoraan (välittömästi) verovelvollisen maksettavaksi ja määräytyy verovelvollisen omien tulojen perusteellahttp://www.vero.fi/fi- FI/Syventavat_veroohjeet/Sanasto/Valiton_vero(13830) . Välittömiin veroihin kuuluviksi luetaan mm. valtion ansiotulovero, kunnallisvero, yhteisövero, sairausvakuutusmaksu, työnantajan sosiaalivakuutusmaksu, kiinteistövero ja arpajaisvero. ==Katso myös== *Välillinen vero ==Lähteet== Luokka:Verotus
Välillinen vero

Välillinen vero on vero, jonka kuluttaja maksaa hyödykkeen hinnassa. Tuotteen tai palvelun myyjä on verovelvollinen. Hän on velvollinen tilittämään hintoihin sisältyvät verot veroviranomaiselle. Välillisiä veroja ovat mm. arvonlisävero ja valmisteverot.http://www.vero.fi/fi- FI/Syventavat_veroohjeet/Sanasto/Valillinen_vero(13827) Valmisteveroja ovat mm. alkoholivero, tupakkavero ja polttoainevero. Välillisiin veroihin lukeutuu myös vakuutuksissa oleva vakuutusmaksuvero. ==Katso myös== *Välitön vero ==Lähteet== Luokka:Verotus
Leading Vision

__NOTOC__ Leading Vision on ranskalaisen Gorodin toinen studioalbumi, joka julkaistiin 22. elokuuta 2006. == Kappaleet == # # # # # # # # # # == Kokoonpano == === Yhtye === * Guillaume Martinot – laulu * Arnaud Pontaco – kitara * Mathieu Pascal – kitara * Benoit Claus – bassokitara * Sandrine – rummut \+ * Sylvain Fantino – soolokitara (kappale 9) === Tuotanto === * Mathieu Pascal – äänittäjä, miksaaja, grafiikka * Benoit Claus – äänittäjä, miksaaja * Scott Hull – masteroija == Arvostelut == * The Metal Crypt: The Metal Crypt: Album review * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Vuoden 2006 albumit Luokka:Gorodin albumit
Ville Oksanen (juristi)

Ville Oksanen (26. joulukuuta 1976 Eura – 23. marraskuuta 2014 Helsinki) oli suomalainen kansalaisaktivisti ja lakimies, joka tunnettiin kansalaisoikeuksien ja sananvapauden puolustajana sekä yhteiskunnallisena keskustelijana. Hän oli yksi Electronic Frontier Finland -yhdistyksen perustajista. Hän toimi myös sen puheenjohtajana 2004–2005 ja oli kuollessaan yhdistyksen varapuheenjohtaja. Oksanen oli osakkaana digilainsäädäntöön erikoistuneessa Turre Legal -asianajotoimistossa. Hän väitteli tohtoriksi digitaalisista tekijänoikeuksista vuonna 2008 ja oli vuonna 2014 tutkijana Aalto-yliopiston tietotekniikan laitoksella. Lisäksi hän toimi Tietokone- lehden, Tietoviikko-lehden sekä Verkkouutisten blogikirjoittajana. Poliittiselta kannaltaan Oksanen oli liberaali kokoomuslainen. Hän toimi Kokoomusnuorten varapuheenjohtajana ja oli vuosina 1999–2000 Kokoomuksen puoluehallituksen varajäsen kuten Ben Zyskowiczin eduskunta-avustajakin. Oksanen kuoli 37-vuotiaana äkilliseen sairauteen Helsingissä marraskuussa 2014. == Lähteet == == Julkaisuja == * (väitöskirja) == Aiheesta muualla == * Ville Oksasen: Usko järkeen, Food & Photos – Law & Politics -blogi (Internet Archive) * * Luokka:Suomalaiset juristit Luokka:Suomalaiset oikeustieteilijät Luokka:Suomalaiset kansalaisaktivistit Luokka:Vuonna 1976 syntyneet Luokka:Vuonna 2014 kuolleet
Process of a New Decline

__NOTOC__ Process of a New Decline on Gorodin kolmas studioalbumi, joka julkaistiin 1. kesäkuuta 2009. == Kappaleet == # # # # # # # # # # # === Videokappaleet (Live@ BT59 - 2009-01-29) === # * Chronicles from the Stone Age #Eternal Messiah #A Common Hope #Almighty's Murderer == Kokoonpano == === Yhtye === * Guillaume Martinot ‎– laulu * Samuel Santiago ‎– rummut * Benoit Claus ‎– bassokitara * Mathieu Pascal ‎– kitara * Arnaud Pontaco ‎– kitara \+ * Sandrine ‎– rummut (videokappaleet 12 & 13) === Tuotanto === * Gwenperoratriz – valokuvat * Scott Hull – masteroija * Mathieu Pascal – äänittäjä, miksaaja, grafiikka == Arvostelut == * AllMusic: AllMusic review * Imperiumi: 6+/10 == Lähteet == == Aiheesta muualla == * Process of a New Decline discogs.com -sivustolla * Luokka:Vuoden 2009 albumit Luokka:Gorodin albumit
Pel Maoudé

Pel Maoudé on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 25 kilometriä Korosta länteen. Kunnassa on 13 700 asukasta (vuonna 2009). Pel Maoudén kunnan pinta-ala on 283,85 neliökilometriä. Se rajoittuu pohjoisessa Koron piirin Koporokendié Nân, idässä Koron, etelässä Dougouténé I:n ja Dougouténé II:n sekä lännessä Bankassin piirin Bankassin kuntiin. Seutu kuuluu Sahelin vyöhykkeeseen. Pysyviä vesistöjä tai metsiä ei ole. Kuntaan kuuluu yhdeksän kylää ja 20 pikkukylää. Asukkaat ovat etupäässä dogoneja. Vähemmistönä on fulbeja ja moseja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, lehmänpapu, fonio, teehibiskus ja seesami. Kotieläimiä ovat naudat, vuohet, lampaat, siat, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Pel Maoudéssa ja Baragongoléssa pidetään viikoittaiset markkinat. Kunnan läpi kulkee Moptin, Bandiagaran, Bankassin, Koron ja Burkina Fason rajan välinen maantie. Palveluihin kuuluvat kolme alakoulua, yläkoulu ja yksityinen klinikka. ==Lähteet== Luokka:Koron piiri Luokka:Malin kunnat
Hotel Arthur

thumb|right|280px|Hotel Arthur elokuussa 2015. Hotel Arthur on Helsingin Kaisaniemessä Vuorikatu 19:ssä sijaitseva hotelli. Hotellin omistaa Nuorten Miesten Kristillinen Yhdistys. ==Historia== Arthur perustettiin vuonna 1907, jolloin Nuorten Miesten Kristillinen Yhdistys rakennutti itselleen oman toimitalon osoitteeseen Vuorikatu 19. Rakennushankkeen komiteaan kuului muun muassa arkkitehdit Eliel Saarinen ja Vilho Penttilä, jotka laativat talon piirustukset. NMKY:n toimintaan oli kuulunut maailmanlaajuisesti majoitustoiminta, joten toimitilojen lisäksi rakennukseen kuuluivat alusta asti myös majoitustilat ja ruokasalit. Tällöin hotelli tunnettiin nimellä kristillinen matkailijakoti Hospiz. Vuonna 1912 rakennukseen tehtiin laajennus Vilho Pelttilän piirustusten mukaan, minkä myötä majoituskäytössä olleiden huoneiden määrä nousi 60:een. Hotellin seuraava laajennusosa valmistui vuonna 1957, minkä jälkeen hotellihuoneiden määrä oli yli 100. Rakennusta peruskorjattiin laajasti myös 1980-luvulla, jotta sitä voitaisiin käyttää kokous- ja konferenssitoimintaan. Vuonna 1993 hotellin nimeksi vaihdettiin Hotel Arthur NMKY:n perustajajäsenen professori Arthur Hjeltin mukaan. Vuosina 2006–2007 hotelliin valmistui 24 uutta huonetta sekä sviitti. Lisähuoneita rakennettiin edelleen vuosina 2011–2012, minkä myötä hotellin kokonaishuonemäärä nousi 182:een. Vuosina 2017 ja 2018 hotellia laajennettiin vielä yhteensä 21 huoneella ja määrä nousi yli 200 huoneeneeseen. Hotellin moniin asukkaisiin ovat kuuluneet muun muassa Bill Clinton, Arnold Schwarzenegger ja Mathias Rust. Kirjailija Aino Kallas tunnettiin hotellin kanta-asukkaana, ja hänelle on omistettu hotellista nimikkohuone numero 543. ==Lähteet== * Hotel Arthur: Historia ==Aiheesta muualla== * Hotel Arthurin viralliset sivut * Hotellin perustajayhtiö Kristillinen Matkailijakoti (porssitieto.fi) Luokka:Helsingin hotellit Luokka:Kluuvi
Harto Pasonen

Harto Pasonen (s. 6. kesäkuuta 1972) on suomalainen kirjankustantaja. Hänelle on myönnetty vuonna 2001 sarjakuvaneuvoksen arvo ansioistaan sarjakuvakustantajana. Hän on Arktinen Banaani -kustantamon sekä sen taustalla olevan Goodseller Finland Oy:n toimitusjohtaja. Tradenomiksi opiskellut Pasonen ryhtyi sarjakuvakustantajaksi kiertäessään Suomea markkinoimassa Alpha-sarjakuvalehteään, joka ei kuitenkaan menestynyt.Sarjainfo 114, 1/2002, sivut 8-9 , viitattu 23.11.2013. 1990-luvulla hän alkoi toimia ammattimaisena sarjakuvan kustantajana ja välittäjänä. Hän loi sarjakuvien välitys- ja jälleenmyyntiverkoston ja alkoi julkaista suomalaisten sarjakuvantekijöiden albumeja. Parhaimmillaan merkittävä osa uusista kotimaisista albumeista on ollut Pasosen kustantamia.Sarjakuvaneuvokset, Suomen Sarjakuvaseura ry. Viitattu 23.112014. Vuosina 2006–2012 Pasosen julkaisemana ilmestyi myös Kirjain-kirjallisuuslehteä.Amusa.fi, viitattu 29.1.2016 ==Lähteet== Luokka:Suomalaiset kirjankustantajat Luokka:Vuonna 1972 syntyneet Luokka:Elävät henkilöt Luokka:Suomalainen sarjakuva
A Perfect Absolution

__NOTOC__ A Perfect Absolution on Gorodin neljäs studioalbumi, joka julkaistiin 12. maaliskuuta 2012. Kappaleesta "Elements and Spirits" kuvattiin musiikkivideo. == Kappaleet == # # # # # # # # # == Kokoonpano == === Yhtye === * Julien "Nutz" Deyres – laulu * Nicolas Alberny – kitara * Mathieu Pascal – kitara * Benoit Claus – bassokitara * Samuel Santiago – rummut === Vierailevat muusikot === * Xavier Bertrand – laulu (kappaleet 1 ja 4) * Guillaume Martinot – laulu (kappaleet 1 ja 4) * Michael Keene – soolokitara (kappale 4) * Christian Münzner – kitara (kappale 6) === Tuotanto === * Frédéric Motte – äänittäjä, miksaaja, masteroija * Mathieu Pascal – äänittäjä * Yohan Huhner – kansikuva * David Sanchez – layout, valokuvat == Arvostelut == * Imperiumi: 8/10 * Metal Injection: 9/10Metal Injection review * Ultimate Guitar: 8.9/10Ultimate Guitar review == Lähteet == == Aiheesta muualla == * * Luokka:Gorodin albumit Luokka:Vuoden 2012 albumit Luokka:Konseptialbumit
Koporokendié Nâ

Koporokendié Nâ on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 30 kilometriä Korosta länteen. Kunnassa on 18 700 asukasta (vuonna 2009). Koporokendié Nân kunta rajoittuu koillisessa Koron piirin Koporo Penin, idässä Koron ja etelässä Pel Maoudén, lounaassa Bankassin piirin Bankassin ja luoteessa Bandiagaran piirin Douroun kuntiin. Seutu kuuluu Sahelin vyöhykkeeseen. Vesistöjä ei ole. Kuntaan kuuluu 19 kylää. Asukkaat ovat dogoneja, fulbeja, markoja (dafing) ja moseja. Uskonnot ovat islam ja kristinusko. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, maapapu, lehmänpapu ja fonio. Kotieläimiä ovat naudat, vuohet, lampaat, aasit, siat, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä. Koporokendié Nân kautta kulkee Moptin, Bandiagaran, Bankassin, Koron ja Burkina Fason rajan välinen maantie. Palveluihin kuuluvat koulut ja terveysasema. ==Lähteet== Luokka:Koron piiri Luokka:Malin kunnat
Bondo

Bondo on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 12 kilometriä Korosta koilliseen. Kunnassa on 19 600 asukasta (vuonna 2009). Bondon kunnan pinta-ala on 340 neliökilometriä. Se rajoittuu koillisessa Koron piirin Diounganin, luoteessa Barapirélin ja lounaassa Koron kuntiin sekä kaakossa Burkina Fasoon. Seutu kuuluu Sahelin vyöhykkeeseen. Kunnan alueella on kaksi metsää. Kuntaan kuuluu 15 kylää ja kolme pikkukylää. Asukkaat ovat dogoneja, fulbeja, moseja ja tuaregeja. Noin 70 % on muslimeja, 25 % kristittyjä ja loput animisteja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, lehmänpapu, maapapu ja seesami. Kotieläimiä ovat naudat, lampaat, vuohet, aasit, siat, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä. Kunnan liikenneyhteydet ovat heikot. Palveluihin kuuluvat viisi koulua ja Dangaténén terveysasema. ==Lähteet== Luokka:Koron piiri Luokka:Malin kunnat
Koporo Pen

Koporo Pen on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 35 kilometriä Korosta luoteeseen. Kunnassa on 18 700 asukasta (vuonna 2009). Koporo Penin kunta rajoittuu koillisessa Koron piirin Madougoun ja Youdioun, kaakossa Koron, lounaassa Koporokendié Nân ja luoteessa Bandiagaran piirin Douroun kuntiin. Seutu kuuluu Sahelin vyöhykkeeseen. Kunnassa ei ole vesistöjä. Kuntaan kuuluu 16 kylää. Asukkaat ovat etupäässä dogoneja ja fulbeja. Uskonnot ovat islam, kristinusko ja animismi. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maapähkinä, maapapu, lehmänpapu ja fonio. Kotieläimiä ovat naudat, lampaat, vuohet, siat, aasit ja siipikarja. Lisäksi harjoitetaan käsityöammatteja ja kaupankäyntiä. Koporo Penissä ja Berelissä pidetään viikoittaiset markkinat. Kunnan liikenneyhteydet ovat heikot. Palveluihin kuuluvat viisi alakoulua, yläkoulu ja terveysasema. ==Lähteet== Luokka:Koron piiri Luokka:Malin kunnat
Youdiou

Youdiou on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 35 kilometriä Korosta luoteeseen. Kunnassa on 16 500 asukasta (vuonna 2009). Youdioun kunta rajoittuu koillisessa Koron piirin Barapirélin, kaakossa Koron, lounaassa Koporo Penin ja luoteessa Madougoun kuntiin. Seutu kuuluu Sahelin vyöhykkeeseen. Kunnassa on 12 kylää. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, maissi, fonio, riisi, maapähkinä, lehmänpapu, seesami ja teehibiskus. Kotieläimiä ovat naudat, lampaat, vuohet, aasit ja siipikarja. Youdioun tori on piirin tärkeimpiä kauppapaikkoja. Kunnan liikenneyhteydet ovat heikot. Palveluihin kuuluu seitsemän koulua, kaksi koulutus- ja kehittämiskeskusta (CED) sekä terveysasema. ==Lähteet== Luokka:Koron piiri Luokka:Malin kunnat
Barapiréli

Barapiréli on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 40 kilometriä Korosta pohjoiseen. Kunnassa on 14 300 asukasta (vuonna 2009). Barapirélin kunnan pinta-ala on 200 neliökilometriä. Se rajoittuu luoteessa ja pohjoisessa Koron piirin Madougoun, idässä Diounganin ja Bondon, etelässä Koron ja lounaassa Youdioun kuntiin. Seutu kuuluu Sahelin vyöhykkeeseen. Kuntaan kuuluu 14 kylää. Asukkaat ovat etupäässä dogoneja. Vähemmistönä on fulbeja sekä jonkin verran bambaroita ja moseja. Uskonnot ovat islam, kristinusko ja animismi. Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä. Kunnan liikenneyhteydet ovat heikot. Palveluihin kuuluu yhdeksän koulua ja terveysasema. ==Lähteet== Luokka:Koron piiri Luokka:Malin kunnat
Hotelli Helka

thumb|right|230px|Hotelli Helka Hotelli Helka on helsinkiläinen hotelli, joka sijaitsee Etu-Töölössä lähellä Kampin keskusta. Helkan omistaa Nuorten Naisten Kristillinen Yhdistys. Huoneita on hotellissa 151. Hotellin alakerrassa sijaitsee Helkan baari. ==Historia== Hotelli Helkan suunnittelivat arkkitehdit Wivi Lönn ja Aili-Salli Ahde-Kjäldman vuonna 1927. Rakennus valmistui vuonna 1928. Lönn asui talossa vuodesta 1928 vuoteen 1966. Lönn sai muistolaatan Helkan seinään vuonna 2016. Hotelli Helka aukesi vuonna 1969. Tätä ennen rakennus oli toiminut muun muassa naisten opiskelijakotina, virkanaisten kotina ja Hotel Hospizina. Tilassa on toiminut myös NNKY:n keskustoimisto, leipomo, leipomon myymälä, kahvila, pesula ja päiväkoti. ==Lähteet== ==Aiheesta muualla== * Hotelli Helkan viralliset sivut * Oy NNKY:n Koti -yhtiön (Hotelli Helka) historiaa Pörssitiedossa Luokka:Helsingin hotellit Luokka:Etu-Töölö
Madougou

Madougou on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 53 kilometriä Korosta maanteitse pohjoiseen. Kunnassa on 27 800 asukasta (vuonna 2009). Madougoun kunnan pinta- ala on 420 neliökilometriä. Se rajoituu pohjoisessa Koron piirin Diankaboun, idässä Diounganin, etelässä Barapirélin, Youdioun ja Koporo Penin sekä lännessä Bandiagaran piirin Sanghanin kuntiin. Seutu kuuluu Sahelin vyöhykkeeseen. Kuntaan kuuluu 29 kylää. Asukkaat ovat etupäässä dogoneja. Heidän lisäkseen kunnassa asuu fulbeja. Uskontoja ovat islam, kristinusko ja animismi. Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä. Madougoussa ja Karakindéssa pidetään viikoittaiset markkinat. Madougoun kautta kulkee Koron ja Douentzan välinen paikallistie. Palveluihin kuuluvat 12 alakoulua, yläkoulu ja kaksi terveysasemaa. ==Lähteet== Luokka:Koron piiri Luokka:Malin kunnat